พระราชกฤษฎีกาพระราชกฤษฎีกากำหนดเขตที่ดินในท้องที่ตำบลทุ่งพระยา ตำบลท่ากระดาน ตำบลคู้ยายหมี ตำบลลาดกระทิงอำเภอสนามชัยเขตตำบลเขาหินซ้อน อำเภอพนมสารคาม ตำบลท่าตะเกียบตำบลคลองตะเกราอำเภอท่าตะเกียบ จังหวัดฉะเชิงเทรา และตำบลหนองหว้าตำบลพระเพลิงอำเภอเขาฉกรรจ์ จังหวัดสระแก้วให้เป็นเขตปฏิรูปที่ดิน พ.ศ. ๒๕๕๒ภูมิพลอดุลยเดช ป.ร.ให้ไว้ ณ วันที่ ๑ มิถุนายนพ.ศ. ๒๕๕๒เป็นปีที่ ๖๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงพระราชกฤษฎีกากำหนดเขตที่ดินในท้องที่อำเภอพนมสารคามและอำเภอสนามชัยเขต จังหวัดฉะเชิงเทราให้เป็นเขตปฏิรูปที่ดิน พ.ศ. ๒๕๒๐อาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่งแห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลทุ่งพระยา ตำบลท่ากระดาน ตำบลคู้ยายหมี ตำบลลาดกระทิงอำเภอสนามชัยเขต ตำบลเขาหินซ้อน อำเภอพนมสารคาม ตำบลท่าตะเกียบ ตำบลคลองตะเกราอำเภอท่าตะเกียบ จังหวัดฉะเชิงเทรา และตำบลหนองหว้า ตำบลพระเพลิง อำเภอเขาฉกรรจ์จังหวัดสระแก้ว ให้เป็นเขตปฏิรูปที่ดิน พ.ศ. ๒๕๕๒มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ยกเลิกพระราชกฤษฎีกากำหนดเขตที่ดิน ในท้องที่อำเภอพนมสารคามและอำเภอสนามชัยเขตจังหวัดฉะเชิงเทรา ให้เป็นเขตปฏิรูปที่ดิน พ.ศ. ๒๕๒๐มาตรา ๔ให้ที่ดินในท้องที่ตำบลทุ่งพระยา ตำบลท่ากระดาน ตำบลคู้ยายหมีตำบลลาดกระทิง อำเภอสนามชัยเขต ตำบลเขาหินซ้อน อำเภอพนมสารคาม ตำบลท่าตะเกียบตำบลคลองตะเกรา อำเภอท่าตะเกียบ จังหวัดฉะเชิงเทรา และตำบลหนองหว้า ตำบลพระเพลิงอำเภอเขาฉกรรจ์ จังหวัดสระแก้ว ภายในแนวเขตตามแผนที่ท้ายพระราชกฤษฎีกานี้เป็นเขตปฏิรูปที่ดินมาตรา ๕ให้รัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรี[เอกสารแนบท้าย]๑.พระราชกฤษฎีกากำหนดเขตที่ดิน ในท้องที่ตำบลทุ่งพระยา ตำบลท่ากระดาน ตำบลคู้ยายหมีตำบลลาดกระทิง อำเภอสนามชัยเขต ตำบลเขาหินซ้อน อำเภอพนมสารคาม ตำบลท่าตะเกียบตำบลคลองตะเกรา อำเภอท่าตะเกียบ จังหวัดฉะเชิงเทรา และตำบลหนองหว้า ตำบลพระเพลิงอำเภอเขาฉกรรจ์ จังหวัดสระแก้ว ให้เป็นเขตปฏิรูปที่ดิน พ.ศ. ๒๕๕๒(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือโดยที่พระราชกฤษฎีกากำหนดเขตที่ดินในท้องที่อำเภอพนมสารคาม และอำเภอสนามชัยเขตจังหวัดฉะเชิงเทรา ให้เป็นเขตปฏิรูปที่ดิน พ.ศ. ๒๕๒๐ได้กำหนดเขตปฏิรูปที่ดินในท้องที่อำเภอพนมสารคาม และอำเภอสนามชัยเขตจังหวัดฉะเชิงเทรา โดยถือเขตอำเภอดังกล่าวเป็นหลักซึ่งทำให้เขตปฏิรูปที่ดินที่กำหนดตามพระราชกฤษฎีกาดังกล่าวครอบคลุมพื้นที่ที่ไม่มีโครงการเพื่อดำเนินการปฏิรูปที่ดินเพื่อเกษตรกรรมด้วยต่อมาเมื่อมาตรา ๒๕ วรรคสาม แห่งพระราชบัญญัติการปฏิรูปที่ดินเพื่อเกษตรกรรม พ.ศ.๒๕๑๘ ซึ่งแก้ไขเพิ่มเติมโดยพระราชบัญญัติการปฏิรูปที่ดินเพื่อเกษตรกรรม (ฉบับที่๓) พ.ศ. ๒๕๓๒ กำหนดให้การกำหนดเขตปฏิรูปที่ดินให้กำหนดเฉพาะที่ดินที่จะดำเนินการปฏิรูปที่ดินเพื่อเกษตรกรรมเว้นแต่ในกรณีที่จำเป็นจะถือเขตของตำบลหรืออำเภอเป็นหลักแล้วสมควรปรับปรุงพระราชกฤษฎีกาดังกล่าวเพื่อกำหนดเขตปฏิรูปที่ดินเฉพาะที่ดินที่มีการดำเนินการปฏิรูปที่ดินเพื่อเกษตรกรรมเท่านั้น จึงจำเป็นต้องตราพระราชกฤษฎีกานี้วิภา/ปรับปรุง๓๐ มีนาคม ๒๕๕๘[๑] ราชกิจจานุเบกษาเล่ม ๑๒๖/ตอนที่ ๔๐ ก/หน้า ๗/๑๙ มิถุนายน ๒๕๕๒